نیویارک (آن لائن) اقوام متحدہ کورونا وائرس نا بابت جہانی کہول آ غلط حوالکاری، افواہ تا بے کچ تالانی ءِ توننگ کن خواست کرینے۔ اقوام متحدہ نا کنڈآن جاری انگا بیان نا رداٹ غلط حوالکاری، کورونا دَین آن زیات ترندی ٹی تالان مننگ اٹی ءِ۔ غلط حوالکاری اُلسی جانجوڑی نا کوشست آتیٹی اڑاند، سائنسی راہشونی ءِ رد کرینے۔ نن کل غلط حوالکاری نا توننگ نا برخلاف جوان ایکشن ہلنگ نا برخلاف جوان ایکشن ہلنگ کینہ۔ اقوام متحدہ خواست کرینے کہ ہر ڈس ءِ پین کس اسسکان سر کننگ آن مست اودے پک کننگے۔ ہر حالیت اٹ دا پہہ مننگ المی ءِ کہ ڈس ہراکان بسنے؟ دا ہم پک کننگے کہ ڈس ہراتم شینک مس‘ نی انت اسے کن اودے شیئر کننگ اٹی اُس؟
